 Israaiil sidaas oo kale ayaa ay ahayd oo iyada ayaa dagaalka hurisay, isla markaana leh sababta marka horeba seeska u ah colaadda, waayo waxa ay xoog ku haysata dhul aanay lahayn, marka labaadna waxa ay aad u suuqgeysay oo dunida oo dhan ay ka iibisay in ay tahay quwad ka jirta gobolka bariga dhexe, dhaqaale ahaan iyo miilateri ahaanba, waxaa intaas dheer dadka Yuhuudda oo sida aynu soo sheegnay aan tiro badnayn, qoys ahaanna u dhisan, taasina ay keenayso in xanuunka khasaaruhu sii xooggan u gaadho qoys kasta, arrimahaas iyo kuwo la mid ah oo la isku daray ayaa Yuhuudda ku qasbaya in khasaaraheeda ay intii awooddeeda ah daahsaarto, tirada iyo xaddiga uu leeyahayna aanay warbaahinta dibadda u ogolaan inay ogaato, iyada oo ay sidaas tahay, haddana doorkan khasaaraha dagaalka Qaza waxa uu gaadhay heer ay wax badan qarin kari weydo ama masuuliyiinta kala duwan, aqoonyahanka iyo rayidka caadiga ahiba si isku mid ah uga hadlaan xanuunka, laakiin arrinta is weydiinta leh ee aynu eegaynaa waa sababta ay Israaiil u malaynayso in ay ku keentay guul darrada dagaalka Qaza ka soo gaadhay . 